## Pravilnik o izmjenama i dopunama Pravilnika o tipu zrakoplova i zrakoplovnog uređaja koji podliježu postupku homologacije i postupku utvrđivanja sukladnosti s tehničkim zahtjevima za plovidbenost zrak

### NN 137/2003 (29.8.2003.), Pravilnik o izmjenama i dopunama Pravilnika o tipu zrakoplova i zrakoplovnog uređaja koji podliježu postupku homologacije i postupku utvrđivanja sukladnosti s tehničkim zahtjevima za plovidbenost zrak

# MINISTARSTVO POMORSTVA, PROMETA I VEZA

2018

Na
temelju članka 159. i u skladu sa člankom 167. Zakona o zračnom prometu
(»Narodne novine« broj 132/98) ministar pomorstva, prometa i veza uz suglasnost
ravnatelja Državnog zavoda za normizaciju i mjeriteljstvo donosi

## PRAVILNIK

### O IZMJENAMA I DOPUNAMA PRAVILNIKA O TIPU ZRAKOPLOVA I ZRAKOPLOVNOG UREĐAJA KOJI PODLIJEŽU POSTUPKU HOMOLOGACIJE I POSTUPKU UTVRĐIVANJA SUKLADNOSTI S TEHNIČKIM ZAHTJEVIMA ZA PLOVIDBENOST ZRAKOPLOVA

Članak 1.

U
Pravilniku o tipu zrakoplova i zrakoplovnog uređaja koji podliježu postupku
homologacije i postupku usklađivanja sukladnosti s tehničkim zahtjevima za
plovidbenost zrakoplova (»Na­rod­ne novine« broj 121/02) u članku 5. točka (a)
broj »20« mijenja se brojem »150«.

Članak 2.

Iza članka 5. dodaje se novi članak 5a koji glasi:

*»Članak 5a*

Potvrda o sukladnosti/certifikat tipa ne izdaje se za
zrakoplove za nekomercijalnu namjenu i to:

a) Zrakoplove od povijesnog značaja u smislu razvoja
civilnog ili vojnog zrakoplovstva pod uvjetom da udovoljavaju barem jednom od
sljedećih kriterija:

– da su građeni po projektu starijem od 40 godina;

– da je proizvodnja prestala najmanje prije 25
godina;

– da postoji manje od 50 zrakoplova te konstrukcije
registriranih u državama članicama EC-a.

b) zrakoplove posebno konstruirane ili modificirane
za istraživačke, eksperimentalne ili znanstvene namjene pod uvje­tom
proizvodnje u veoma ograničenom broju;

c) zrakoplove izgrađene sukladno Pravilniku o
amaterskoj gradnji zrakoplova ili obnovljene zrakoplove iz točke a) ovoga članka;

d)
zrakoplove prvokonstruirane isključivo za vojnu namjenu;

e) avione od dva sjedala sa brzinom prevlačenja ili
minimalnom stabilnom brzinom u slijetnoj konfiguraciji koja ne prelazi 35 čvorova
(CAS) i maksimalnom masom u polijetanju (MTOM) ne većom od:

– 300 kg za avion jednosjed, ili

– 450 kn za avion dvosjed, ili

– 330 kg za avion amfibiju ili opremljen plovcima
jednosjed, ili

– 495 kg za avion amfibiju ili opremljem plovcima
dvosjed.

f) jedrilice strukturalne mase do 80 kg kao jednosjed
ili do 100 kg kao dvosjed uključujući i one koje polijeću snagom nogu pilota;

g) bezpilotne zrakoplove operativne mase do 150 kg;

h) bilo koji zrakoplov s ukupnom masom bez pilota
manjom od 70 kg.«

Članak 3.

U članku 11. iza alineje »JAR-VLA, Very Light
Aeroplanes« dodaje se alineja »JAR-AWO, All Weather Operations«.

Članak 4.

U članku 12. iza točke (b) dodaje se točka (c) koja
glasi:

»(c) uredbom EU »Regulation (EC) No 1592/2002«.«

Članak 5.

Ovaj Pravilnik stupa na snagu osmog dana od dana
objave u »Narodnim novinama«.

Klasa: 011-01/03-05/31
Urbroj: 530-01-03-1
Zagreb, 10. srpnja 2003.

Ministar
pomorstva, prometa i veza
**Roland Žuvanić,** v. r.

Pravilnik, NN 137/2003-2018